Βιώσιμη συνεταιριστική εκπαίδευση στο πλαίσιο της κοινωνικής και αλληλέγγυας οικονομίας επί τοπικού γεωργικού προϊόντος – μελέτη περίπτωσης
Creators: name: Γιαννόπουλος, Παναγιώτης Σταύρου
Publisher: name: Aristotle University of Thessaloniki
Year: 2022
Subjects: Βιώσιμη συνεταιριστική εκπαίδευση
Κοινωνική και αλληλέγγυα Οικονομία
Συνεταιρισμοί
Τοπικές κοινωνίες
Τοπικό προϊόν
Sustainable cooperative education
Social and solidarity economy
Cooperatives
Local communities
Local product

description: Απώτερος στόχος της εκπαίδευσης για τη Βιώσιμη Ανάπτυξη, το Συνεταιριστικό Θεσμό και την Κοινωνική και Αλληλέγγυα Οικονομία, είναι η ανάπτυξη ενεργών και κριτικά σκεπτόμενων πολιτών, οι οποίοι θα συνεργαστούν για τη βιώσιμη βελτίωση του βιοτικού και κοινωνικού τους επιπέδου, λαμβάνοντας συνειδητοποιημένες κοινές αποφάσεις μέσω δημοκρατικών διαδικασιών, στο πλαίσιο της κοινωνικής δικαιοσύνης και αλληλεγγύης. Δεδομένου ότι οι στάσεις, αξίες και ο τρόπος ζωής αναπτύσσονται σε νεαρή ηλικία, το σύγχρονο σχολείο θα πρέπει να θεωρεί τους μαθητές ως δυνητικά ενεργούς πολίτες, οι οποίοι θα καθορίζουν το παρόν και το μέλλον τους. Μέσω της εμπλοκής τους σε πειραματικές και βιωματικές δραστηριότητες που θα αφορούν σε πραγματικά και σύγχρονα κοινωνικοοικονομικά και περιβαλλοντικά ζητήματα, οι μαθητές θα έχουν τη δυνατότητα να θέσουν τα ερωτήματά και τους προβληματισμούς τους πάνω σε αυτά και να αναπτύξουν την κριτική τους σκέψη ώστε να τα διερευνήσουν, να τα παρατηρήσουν, να τα αναλύσουν, να κάνουν προβλέψεις και να τα ερμηνεύσουν. Με αυτόν τον τρόπο, θα ενισχύσουν την κατανόηση και τη συλλογική συμμετοχή τους στη βιώσιμη αντιμετώπιση των σύγχρονων και πραγματικών ζητημάτων της τοπικής τους κοινωνίας, αναδεικνύοντάς τους ενεργό κομμάτι της τοπικής κοινωνίας και κοινωνούς της τοπικής γνώσης. Για το σκοπό αυτό, διενεργήθηκε μία περιπτωσιολογική μελέτη εφαρμογής μιας βιωματικής εκπαιδευτικής παρέμβασης σε μαθητές της Ε΄ Δημοτικού. Η βιωματική εκπαιδευτική παρέμβαση περίπτωσης σχεδιάστηκε με στόχο οι μαθητές να εισαχθούν στις κοινές αξίες και αρχές που παρουσιάζουν η Βιωσιμότητα, ο Συνεταιριστικός Θεσμός, η Κοινωνική και Αλληλέγγυα Οικονομία σε σχέση με τον τοπικό παραγωγικό τους πλούτο και να υλοποιήσουν μία συνεταιριστική μαθητική δράση προώθησης ενός τοπικού προϊόντος, με γνώμονα την βιώσιμη ανάπτυξη της τοπικής τους κοινωνίας και υπό το πρίσμα της Κοινωνικής και Αλληλέγγυας Οικονομίας. Ως εργαλεία, για την ανάπτυξη στους μαθητές βιώσιμων συνεταιριστικών αξιών, στάσεων και δεξιοτήτων, υπό το πρίσμα της Κοινωνικής και Αλληλέγγυας Οικονομίας, η εκπαιδευτική παρέμβαση που πραγματεύεται η παρούσα μελέτη περίπτωσης χρησιμοποίησε την ανάπτυξη τεσσάρων διαστάσεων μάθησης του 21ου αιώνα, των οποίων το περιεχόμενο τυγχάνει να εναρμονίζεται με αρχές, αξίες και δεξιότητες που πηγάζουν από την Αειφορία, τον Συνεταιριστικό Θεσμό, την Κοινωνική και Αλληλέγγυα Οικονομία. Οι διαστάσεις αυτές αφορούσαν στην ανάπτυξη δεξιοτήτων από τους μαθητές ως προς τη συνεργατικότητα (collaboration), την κατασκευή της γνώσης (knowledge building), την αυτορρύθμιση (self-regulation) και την επίλυση προβλημάτων συνυφασμένων με την πραγματική ζωή μέσω καινοτόμου δράσης (real world problem solving and innovation). Οι συγκεκριμένες διαστάσεις αποτέλεσαν, επίσης, τους τομείς έρευνας και αξιολόγησης της διαδικασίας ανάλογα με το επίπεδο και την ικανότητα ανάπτυξης αυτών των δεξιοτήτων. Όσον αφορά τα συμπεράσματα της έρευνας, φαίνεται πως η μη παρεμβατική παραδοσιακή παρουσία του εκπαιδευτικού στη βιωματική εκπαιδευτική διαδικασία, η ενεργή εμπλοκή των μαθητών σε αυτή και σε συνθήκες και διαδικασίες άμεσης δημοκρατίας, καθώς και η ενασχόληση και ανάπτυξη στρατηγικών λύσεων από τους μαθητές για την επίλυση σύγχρονων και πραγματικών προβλημάτων που εντόπισαν να λαμβάνουν χώρα στην τοπική τους κοινωνία, αποτέλεσαν κίνητρα που τους οδήγησαν στην ανάπτυξη θετικού και εξαιρετικού επιπέδου αυτόνομου συνεργατικού κλίματος δραστηριότητας, προς προώθηση βιώσιμων κοινών λύσεων μέσω της δράσης του κοινωνικού συνεταιρισμού τους, καθώς και τα κοινωνικά, περιβαλλοντικά και οικονομικά οφέλη που προκύπτουν από την παραγωγή και προώθηση, από αυτόν, τοπικών προϊόντων. Μέσω της παρούσας περιπτωσιολογικής μελέτης, λόγω του συγκεκριμένου και μικρού εύρους της, ως προς το περιεχόμενο και τη χρονική της διάρκεια, δεν κρίθηκε ασφαλής η εξαγωγή ευρύτερων επαγωγικών συμπερασμάτων, θα μπορούσε, όμως, να αποτελέσει μία αρχική πιλοτική εισαγωγή σε μία ευρύτερη μελλοντική και συναφή εκπαιδευτική διαδικασία ή έρευνα.
description: The ultimate goal of education for Sustainable Development, the Cooperative Institution and the Social and Solidarity Economy is the development of active and critically thinking citizens, who will cooperate for the sustainable improvement of their living and social standards, taking informed common decisions through democratic processes, in the context of social justice and solidarity. Given that attitudes, values, and lifestyles are developed at an early age, modern schools should consider pupils as potentially active citizens who will determine their present and future. By engaging in experimental and experiential activities relating to real and contemporary socio-economic and environmental issues, pupils will be able to raise their questions and concerns about them and develop their critical thinking in order to explore, observe, analyze, predict and interpret them. In this way, they will enhance their understanding and collective participation in addressing the contemporary and real issues of their local community in a sustainable way, making them an active part of local society and participants in local knowledge. For this purpose, a case study was conducted to implement an experiential educational intervention with 5th grade students. The experiential educational case study intervention was designed to introduce students to the common values and principles presented by Sustainability, the Cooperative Institution, Social and Solidarity Economy in relation to their local productive wealth and to implement a cooperative student action to promote a local product, based on the sustainable development of their local community and in the light of the Social and Solidarity Economy. As tools to develop in students’ sustainable cooperative values, attitudes and skills, in the light of the Social and Solidarity Economy, the educational intervention addressed in this case study used the development of four 21st century learning dimensions, whose content happens to be aligned with principles, values and skills stemming from Sustainability, the Cooperative Institution, the Social and Solidarity Economy. These dimensions concerned the development of skills by students in terms of collaboration, knowledge building, self-regulation and real-world problem solving and innovation. These dimensions were also the areas of research and evaluation of the process according to the level and capacity of development of these skills. Regarding the conclusions of the research, it seems that the non-intrusive traditional presence of the teacher in the experiential educational process, the active involvement of students in it and in conditions and processes of direct democracy, as well as the engagement and development of strategies for solutions by students to solve contemporary and real problems that they identified as taking place in their local community, were motivating factors that led them to develop a positive and excellent level of autonomous collaborative activity climate Through this case study, due to its specific and small scope in terms of content and time duration, it was not considered safe to draw broader inductive conclusions, but it could be an initial pilot introduction to a wider future and related educational process or research.